لاہور : مچ آ پنجاب اٹ سرکاری و نجی ادارہ غاتیا جلہو‘ پرغ بٹ‘ بیدادی و خاخر تننگ نا زموار دزگیر بندغ آتا کچ 3800 آن زیات مسنے‘ پولیس حوالی نا رد اٹ لاہور آن دا وخت اسکان 2 ہزار نا کچ شرپسند ءِ دزگیر کننگانے‘ حوالی نا رد اٹ 9 مئی نا واقعہ غاتا زموار شرپسند آتے دزگیر کننگ نا چر برجاءِ‘ حوالی نا رد اٹ پولیس ننکان ہُرے آ ہم تحریکِ انصاف ناراہشون و کاندہ غاتا اُراتیا چھاپہ خلک‘ شرپسند آتا بیدادی آ ساڑی کارروائی تے ٹی 162 پولیس افسر وکارندہ ٹھپی مسر۔ مچ آ پنجاب اٹ پولیس نا 97 گاڈی ءِ نسخان رسیفنگا۔ پولیس حوالی نا رد اٹ تھانہ و دفتر تتون اوار 22 سرکاری ماڑی تے ہم نسخان رسیفنگا۔
(آن لائن)
(آن لائن)
